Amacahu yiwen wass yella yiwen n umumed d abergaz netta yakk d nnif ad as-tiniḍ d akniwen, yerna d uɣdim nneɣ d aḥeqqi yessawal ala tidet. Ala mačči d wa, wagi d aɣerda amaken tezram amumed mačči d mmis n uɣerda, annect i ttakken acbi imgaraden, tamezwarut tthabin tafat, daɣen nettat tekreh-iten, tis snat uɣalen yemdanen ttɣanfin-ten, zɛen-ten am yizan, anida i ten-uffan ad teddun fella-sen, ɣef wayagi i ttɛicin tudert tufirt deg yixejḍan i ṭlam d uṭellis, taneggarut ɛuhden tidet ur ttennin; amaken tezram daɣen iɣerdayen ur ttmeslayen ara ala di tmucuha am tigi.